**Modelltekst: Ein fagtekst om korleis ein skal skrive ein fagtekst**

**Ingress: Eg skal skrive ein fagtekst om å skrive ein fagtekst. I denne fagteksten skal eg forklare korleis du skriv ein fagtekst. Det er mykje å tenkje på. Du må ha god orden, kunne noko om temaet du skal skrive om, og skrive om det du har lært.**

**Innleiing:** Når du skal starte med innleiinga, må du vite kva du skal ha som emne. Det emnet du skal skrive ein fagtekst om, må du studere nøye. Å før-lese er bra, for då kan du lære deg mykje om emnet. Du kan til dømes leite i faktabøker og leksikon, eller du kan finne artiklar om emnet på internett. Dersom du noterer stikkord medan du les, kan det hjelpe deg med å hugse frå teksten. Du kan òg sjå film om emnet, det kan vere lærerikt. Å gjere praktiske oppgåver saman med andre er også supert. Slik kan du samle kunnskap om emnet før du tek til å skrive.

**Første avsnitt:** Når du har lært nok om emnet, kan du lage eit tankekart. Då skriv du ei overskrift for emnet og lagar ein ring rundt. Deretter kan du lage fleire bobler rundt med stikkord som inneheld fakta. Bruk informasjonen du fann i før-lesinga, og skriv stikkord i boblene. Du kan lage så mange bobler med stikkord som du treng. Du kan òg bruke eit avsnittsskjema.

**Andre avsnitt:** I avsnittsskjemaet kan du dele opp innhaldet i avsnitt. Avsnittsskjemaet hjelper deg til å halde oversikt over innhaldet. Du kan òg flytte på avsnitta og la dei byte plass etterpå. Då blir det lettare å rydde i teksten, og du kan planleggje korleis du skal skrive ein god tekst. I eit avsnittsskjema kan du dele opp innhaldet i små delar, avsnitt, slik at kvart avsnitt har eitt tema.

**Tredje avsnitt:** Alle gode avsnitt har temasetning og kommentarsetningar. Temasetninga er den første setninga i avsnittet. Alle gode avsnitt har ei temasetning først. Den forklarer kva heile avsnittet handlar om, med éi setning. Temasetninga blir som ein ingress til avsnittet. Kommentarsetningane er setningane som kjem etter temasetninga. Kommentarsetningane fortel meir og forklarer temaet for avsnittet grundig.

**Fjerde avsnitt:** For å dele opp teksten brukar du avsnitt. Avsnitt blir som små kapittel i teksten. Teksten blir veldig ryddig når du brukar avsnitt. For å lage mellomrom mellom avsnitta trykkjer du på Enter. Då hoppar datamaskina automatisk over ei linje, og så er det berre å skrive vidare på neste temasetning, for då startar du automatisk på eit nytt avsnitt. Det blir mykje lettare å lese teksten når han er delt inn i avsnitt. Alle avsnitta må ha god binding, god samanheng.

**Femte avsnitt:** Ein god fagtekst må ha ei god avslutning. Avslutninga skal vise attende på det du har skrive i dei tidlegare avsnitta. I avslutninga kan du også ha med dine eigne tankar om emnet du skriv om.

**Avslutning/oppsummering:** Ein fagtekst er ein tekst med fakta om eit emne du vil skrive om. Det er mykje arbeid å lage ein slik tekst, så du må setje av god tid. Det er lurt å ha god orden i teksten, då blir han enklare å lese. Skriv om noko som du synest er interessant, for det er lærerikt å lage slike tekstar.

*(Utvikla av faggruppa i Nesset-prosjektet «Skrive fagtekst»)*